CELEX: C2004/300/29
Language: sk
Date: 2004-12-04 00:00:00
Title: Rozsudok Súdneho dvora (tretia komora) z 12. októbra 2004 vo veci C-431/02: Komisia Európskych spoločenstiev proti Spojenému kráľovstvu Veľkej Británie a Severného Írska (Nebezpečné odpady — Nesplnenie povinnosti členským štátom — Smernica 91/689/EHS)

4.12.2004   
            
            
               SK
            
            
               Úradný vestník Európskej únie
            
            
               C 300/15
            
         
      ROZSUDOK SÚDNEHO DVORA
   
   (tretia komora)
   z 12. októbra 2004
   vo veci C-431/02: Komisia Európskych spoločenstiev proti Spojenému kráľovstvu Veľkej Británie a Severného Írska (1)
   
   (Nebezpečné odpady - Nesplnenie povinnosti členským štátom - Smernica 91/689/EHS)
   (2004/C 300/29)
   Jazyk konania: angličtina
   Vo veci C-431/02, Komisia Európskych spoločenstiev (splnomocnení zástupcovia: X. Lewis a M. Konstantinidis) proti Spojenému kráľovstvu Veľkej Británie a Severného Írska (splnomocnení zástupcovia: P. Ormond a K. Manji, za právnej pomoci M. Demetriou, barrister), predmetom ktorej je žaloba o nesplnenie povinnosti podľa článku 226 ES podaná 28. novembra 2002, Súdny dvor (tretia komora), v zložení: predseda komory A. Rosas, sudcovia A. Borg Barthet, F. Macken (spravodajkyňa), S. von Bahr a U. Lõhmus, generálny advokát: P. Léger, tajomník: R. Grass, vyhlásil dňa 12. októbra 2004 rozsudok, ktorého výrok znie:
   
               1)
            
            
               Spojené kráľovstvo Veľkej Británie a Severného Írska si tým, že neprijalo všetky opatrenia potrebné na splnenie povinností vyplývajúcich z článku 1 ods. 4 a 5, z článku 2 ods. 1, 2 a 4, z článku 3 ods. 1 až 4, z článku 4 ods. 1 až 3 a z článku 5 ods. 2 smernice Rady 91/689/EHS z 12. decembra 1991 o nebezpečnom odpade (Ú. v. ES L 377, s. 20), nesplnilo povinnosti, ktoré mu vyplývajú z tejto smernice a zo Zmluvy ES.
            
         
               2)
            
            
               V zostávajúcej časti sa žaloba zamieta.
            
         
               3)
            
            
               Komisia Európskych spoločenstiev znáša pätinu trov konania.
            
         
               4)
            
            
               Spojené kráľovstvo Veľkej Británie a Severného Írska znáša štyri pätiny trov konania.
            
         
      (1)  Ú. v. EÚ C 19 z 25.1.2003